Die 1e span word vir die eerste keer formeel geborg en die borg (Mr Price) se logo/pet verskyn op regter bors van die 1e span trui.
Die borg „Mr Price“ se naam verskyn voorop die trui aan die onderkant van die strepe op die voorkant. Die materiaal van die trui is die nuwe gladder materiaal (airflex).
In 2006 speel die 1e span vir die eerste keer in ’n alternatiewe trui teen HTS Middelburg in hulle eerste wedstryd van die jaar omdat die truie vir die jaar nog nie beskikbaar was nie. Sover ek kan vasstel was dit die eerste keer in die geskiedenis, tensy dit nodig was a.g.v. die kleure wat met truie van opponente bots soos bv. Eldoraigne, HTS John Vorster, ens.
Die Mr Price naam verskuif na die bokant van die strepe aan die voorkant en 'n Mr Price Sport logo op die regtermou.
Die 1e span speel in die wedstryd teen Grey College in 2012 met wat op die oog af lyk na nuwe groen kouse met geen strepe nie. Sonder die medewete van die afrigters het die spelers besluit om die kouse te vou dat dit net groen was sonder strepe. Hulle verduideliking na die tyd was dat hulle gedink het dit lyk mooi sonder die strepe!